अहमदाबाद: अहमदाबाद की एक अदालत ने न्यूज पोर्टल 'द वायर' के खिलाफ रोक से जुड़े अपने आदेश को शनिवार को आंशिक रूप से हटा दिया, जिससे उसे भाजपा अध्यक्ष अमित शाह के बेटे जय शाह के व्यापार को लेकर लेखों के प्रकाशन की मंजूरी मिल गई. हालांकि अदालत ने कहा कि पोर्टल विषय को प्रधानमंत्री नरेंद्र मोदी से न जोड़े. अतिरिक्त वरिष्ठ दीवानी न्यायाधीश बीके दसोंदी ने दो हफ्ते के लिए आदेश के कार्यान्वयन पर रोक भी लगा दी, ताकि 'द वायर' के खिलाफ मानहानि का दीवानी मुकदमा दायर करने वाले जय शाह इसके खिलाफ ऊपरी अदालत में जा सकें. 'द वायर' ने मुकदमे का निपटान होने तक जय शाह के व्यापार के बारे में कुछ भी प्रकाशित ना करने के अदालत के आदेश के खिलाफ अदालत का रुख किया था.